Document ID: 31997R1730

KOMISSION ASETUS (EY) N:o 1730/97,
annettu 4 päivänä syyskuuta 1997,
kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä annetun asetuksen (ETY) N:o 1729/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1599/96 (2), ja erityisesti sen 9 artiklan 6 kohdan,
sekä katsoo, että
kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä 24 päivänä heinäkuuta 1978 annetun komission asetuksen (ETY) N:o 1729/78 (3), sellaisena kuin se on viimeksi muutettuna asetuksella (EY) N:o 1126/96 (4), 5 a artiklan 1 kohdassa säädetään tuotantotuen tarkistamisesta, jos tuotantotukihakemuksen vastaanottopäivän ja perustuotteen jalostuspäivän välisenä aikana alueille, joilla ei esiinny alijäämää, ecuina vahvistettua valkoisen sokerin interventiohintaa muutetaan,
tuotantotuki määritetään yhteisön sokerin hinnan ja sokerin maailmanmarkkinahinnan kehityksen perusteella; neuvoston asetuksen (ETY) N:o 1010/86 (5) 4 a artiklan mukaan yhteisön sokerin hinnalla tarkoitetaan valkoisen sokerin interventiohintaa, johon on lisätty varastointimaksu, ja sokerin maailmanmarkkinahinnalla yhteisön sokerin hintaa, josta on vähennetty viitekautena todettujen vientitukien tietty keskiarvo; näin ollen varastointimaksun määrä on välttämättä otettava huomioon määritettäessä tuotantotukea; on syytä mahdollistaa edellä mainittu tarkistaminen paitsi muutettaessa pelkästään valkoisen sokerin interventiohintaa myös muutettaessa varastointimaksua todistushakemuksen vastaanottopäivän ja perustuotteen jalostamispäivän välisenä aikana sekä vahvistaa tarkistaminen ottaen huomioon ennen muuttamista ja sen jälkeen sovellettavat varastointimaksut,
tätä asetusta olisi sovellettava ensimmäisen kerran niihin toimiin, joille haetaan tuotantotukitodistuksia uuden tuotannon sokerin jalostamisen osalta 1 päivästä lokakuuta 1997 alkaen, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1729/78 5 a artikla seuraavasti:
"5 a artikla
1. Jos tämän asetuksen mukaisen tuotantotukitodistushakemuksen vastaanottopäivän ja neuvoston asetuksen (ETY) N:o 1010/86 1 artiklassa tarkoitetun perustuotteen jalostuspäivän välisenä aikana alueille, joilla ei esiinny alijäämää, ecuina vahvistettua valkoisen sokerin interventiohintaa ja/tai asetuksen (ETY) N:o 1785/81 mukaisesti ecuina vahvistettua varastointimaksua muutetaan, kyseistä tuotantotukea tarkistetaan tämän muutoksen jälkeen jalostettujen perustuotemäärien osalta.
2. Edellä 1 kohdassa tarkoitettua tarkistusta sovellettaessa kyseisen tukitodistuksen myöntäneen jäsenvaltion toimivaltaisen viranomaisen on täydennettävä todistusta sitä myönnettäessä seuraavalla maininnalla: "tarkistettava komission asetuksen (EY) N:o 1730/97 (EYVL L 243, 5.9.1997, s. 5) mukaisesti kyseisen uuden interventiohinnan ja/tai varastointimaksun soveltamispäivästä alkaen toteutettujen jalostusten osalta."
Tarkistus tehdään kyseistä tuotantotukea maksettaessa.
3. Kun perustuotteena on asetuksen (ETY) N:o 1010/86 1 artiklan 1 kohdassa tarkoitettu valkoinen sokeri, 1 kohdassa tarkoitettu tarkistus tehdään tapauksen mukaan lisäämällä tuotantotukeen tai vähentämällä tuotantotuesta tukihakemuksen vastaanottopäivänä alueilla, joilla ei esiinny alijäämää, sovellettavan valkoisen sokerin interventiohinnan, johon on lisätty varastointimaksu, ja kyseisen perustuotteen jalostuspäivänä sovellettavan valkoisen sokerin tämän saman hinnan, johon on lisätty varastointimaksu, välinen erotus ilmoitettuna ecuina 100:aa kilogrammaa sokeria kohden.
4. Kun perustuotteena on asetuksen (ETY) N:o 1010/86 1 artiklan 1 kohdassa tarkoitettu vakiolaatuinen raakasokeri, 1 kohdassa tarkoitettu tarkistus tehdään tapauksen mukaan lisäämällä tuotantotukeen tai vähentämällä tuotantotuesta tukihakemuksen vastaanottopäivänä sovellettavan raakasokerin interventiohinnan, johon on lisätty varastointimaksu olevana raakasokerina ilmaistuna, ja kyseisen perustuotteen jalostuspäivänä sovellettavan tämän saman hinnan, johon on lisätty varastointimaksu olevana raakasokerina ilmaistuna, välinen erotus ilmoitettuna ecuina 100:aa kilogrammaa sokeria kohden.
5. Jos raakasokerin saanto poikkeaa neuvoston asetuksessa (ETY) N:o 431/68 (1) tarkoitetun vakiolaadun määritelmän saannosta, 4 kohdan mukaisesti tarkistettu tukia mukautetaan maksua varten komission asetuksen (ETY) N:o 1423/95 (2) 5 artiklan 1 kohdan mukaisesti.
6. Kun perustuotteena on asetuksen (ETY) N:o 1010/86 1 artiklan 1 kohdassa tarkoitettu sakkaroosisiirappi, tarkistus tehdään 4 kohdan ja asetuksen (ETY) N:o 1010/86 6 artiklan mukaisesti.
7. Kun perustuotteena on asetuksen (ETY) N:o 1010/86 1 artiklan 1 kohdassa ja 2 artiklassa tarkistettu isoglukoosi, tarkistus tehdään 4 kohdan mukaisesti ja sitä sovelletaan 100 kilogrammaan kyseisen tuotteen kuiva-ainetta."(1) EYVL L 89, 10.4.1968, s. 3
(2) EYVL L 141, 24.6.1995, s. 16
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan 1 päivästä lokakuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä syyskuuta 1997.

Labels: 3
1
17
6